b'\n_START_ARTICLE_\nKarlo \xc4\x8cernic\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kovinarja Karla in gospodinje Cecilije \xc4\x8cernic rojene Lavren\xc4\x8di\xc4\x8d. Osnovno \xc5\xa1olo je obiskoval v rojstnem kraju (1952-1957), ni\xc5\xbejo srednjo \xc5\xa1olo v Gorici (1957-1960), kjer je 1967 maturiral na klasi\xc4\x8dnem liceju. Diplomiral je 1974 na filozofski fakulteti tr\xc5\xbea\xc5\xa1ke Univerze. Od 1973 je slu\xc5\xbeboval na slovenskih vi\xc5\xa1jih srednjih \xc5\xa1olah v Gorici, kjer je pou\xc4\x8deval filozofijo in zgodovino. Ko je bil \xc5\xa1tudent je bil leta 1971 med ustanovitelji gibanja Matija Gubec in istoimenskega lista, v letih 1973\xe2\x88\x921974 pa ob\xc4\x8dasni sodelavec ciklostilnega \xc4\x8dasopisa Rosso v Tr\xc5\xbei\xc4\x8du in 1980 Punto Rosso v Gorici. Bil je tudi med ustanovitelji knji\xc5\xbene zadruge Incontro-Sre\xc4\x8danja v Gorici, njen prvi predsednik (1974-1976) in njen odbornik do prenehanja delovanja v za\xc4\x8detku 80-tih let. V letih 1976\xe2\x88\x921977 je sodeloval pri Dr\xc5\xbeavnem in\xc5\xa1titutu za zgodovino osvobodilnega gibanja v Trstu ob zbiranju gradiva za knjigo Nazionalisimo e neofascismo nella lotta politica al confine orientale 1945-1975, ki je iz\xc5\xa1la leta 1977. Leta 1982 je uredil Svet brez sovra\xc5\xa1tva, dvojezi\xc4\x8dno antologijo slovenskih, italijanskih in furlanskih knji\xc5\xbeevnikov. Na de\xc5\xbeelnih volitvah 1988 je kandidiral za poslanca na listi Proletarske demokracije. Ob petdesetletnici konca 2. svetovne vojne je napisal knjigo No\xc4\x8demo pozabiti. (COBISS) Leta 1992 je v Gorici postal predsednik Zdru\xc5\xbeenja slovenskih dija\xc5\xa1kih domov Simon Gregor\xc4\x8di\xc4\x8d.'